nahid-hub/BLUGE-bengali-wikipedia-section-title-prediction huggingface dataset:
একটি সাধারণ পরীক্ষামূলক পদ্ধতি হল “বল লোফালুফি”, যেটি পারডু বিশ্ববিদ্যালয়ের কিপ উইলিয়ামস্‌ এবং তার সহকর্মীরা উদ্ভাবন করেছিলেন। এই পদ্ধতিতে তিনজন ব্যক্তির একটি দল থাকে যারা একটি বল নিয়ে লোফালুফি খেলতে থাকে। প্রকৃত অংশগ্রহণকারীর অজ্ঞাতে, দলটির বাকী দুজন পরীক্ষকের নির্দেশমত এবং পূর্ব-নির্ধারিত একটি স্ক্রিপ্ট অনুযায়ী কাজ করে। একটি বিশেষ পরীক্ষায়, অর্ধেকের বেশি ক্ষেত্রেই প্রকৃত অংশগ্রহণকারীকে কয়েকটি লোফালুফির পর সরিয়ে দেওয়া হয় এবং এমনভাবে তা করা হয় যেন সে আর বল না ধরতে পারে। কয়েক মিনিটের পরীক্ষাতেই মূল অংশগ্রহণকারীর মধ্যে রাগ, দুঃখ ইত্যাদি নেতিবাচক আবেগের জন্ম হয়। এই পরীক্ষার ফলাফল আত্মমর্যাদা এবং অন্যান্য ব্যক্তিত্বগত পার্থক্যের ওপর নির্ভর করে না।

এইসকল পরীক্ষার ক্ষেত্রে লিঙ্গভিত্তিক পার্থক্য দেখা যায়। একটি পরীক্ষায় দেখা গেছে যে মহিলাদের মধ্যে অ-মৌখিকভাবে জড়িয়ে পড়ার প্রবণতা বেশি এবং পুরুষরা নিজেদের দ্রুত বিচ্ছিন্ন করে ফেলে এবং তারা মুখরক্ষার কিছু উপায় এমনভাবে বের করে যাতে মনে হয় তারা ব্যাপারগুলো নিয়ে আদৌ ভাবান্বিত নয়। গবেষকরা এ থেকে এটাই মনে করেন যে মহিলারা সকলের সাথে একাত্মতার ভাবটা ফিরিয়ে আনতে চায় এবং পুরুষেরা নিজেদের আত্মমর্যাদা ফিরে পেতে বেশি আগ্রহী থাকে।

“সাইবারবল” নামে উপরোক্ত পরীক্ষাটির একটি কম্পিউটারাইজড সংস্করণও উদ্ভাবন করা হয়েছে এবং এ থেকেও একই ফল পাওয়া যায়। সাইবারবলের ক্ষেত্রে একটি ভার্চুয়াল বল নিয়ে লোফালুফি খেলা হয় যেখানে অংশগ্রহণকারীকে এটা বোঝানো হয় যেন সে অন্য কম্পিউটারে থাকা দুজন আলাদা প্রতিযোগীর সাথে খেলছে যাদের প্রত্যেকেই বাকী দুজন প্রতিযোগীর যেকোন একজনকে বল ছুঁড়ে দিতে পারে। প্রথম কয়েক মিনিটের জন্য অংশগ্রহণকারীকে খেলাতে নেওয়া হয়, কিন্তু তারপরেই তাকে অন্য প্রতিযোগীরা বের করে দেয় যাতে পরবর্তী তিন মিনিটের মধ্যে সে আর বল না পায়। এই সহজ এবং অল্প সময়ের বহিষ্কারের পরে অংশগ্রহণকারীদের কাছ থেকে রিপোর্ট নিলে দেখা যায় যে তাদের মধ্যে ক্ষোভ এবং দুঃখের পরিমাণ বেশ বৃদ্ধি পেয়েছে এবং চারটি প্রয়োজনের স্তর নিম্নগামী হয়েছে। একই ফল তখনও দেখা যায় যখন অংশগ্রহণকারীরা দল-বহির্ভুত সদস্যদের দ্বারা বহিষ্কৃত হয়, যখন দল-বহির্ভুত সদস্যটি হয় খুবই নগণ্য একজন ব্যক্তি (যেমনটা করা হয় কু ক্লুক্স ক্ল্যানের ক্ষেত্রে), যখন তারা জানে যে তাকে একটি কম্পিউটারের দ্বারা বহিষ্কার করা হয়েছে, এবং এমনকি যখন এভাবে বহিষ্কৃত হলে তাদেরকে আর্থিক পুরস্কার দেওয়া হয় এবং দলে অন্তর্ভুক্ত করা হলে তাকে আর্থিক ক্ষতি স্বীকার করতে হয়।

মানুষ কম্পিউটারের সাথে খেলছে, এটা জানলেও, নিজেকে প্রত্যাখ্যাত মনে করে। সাইবারবল ব্যবহার করে করা কয়েকটি পরীক্ষা থেকে সম্প্রতি জানা গেছে যে প্রত্যাখ্যান মানুষের ইচ্ছাশক্তি অথবা আত্ম-নিয়ন্ত্রণের ক্ষমতাকে দূর্বল করে তোলে। বিশেষ করে, যেসকল ব্যক্তিরা প্রত্যাখ্যাত হয় তাদের মধ্যে ছোট বিস্কুট খাওয়ার প্রবণতা বেশি দেখা যায় এবং স্বাস্থ্যের পক্ষে ভাল জানলেও বিস্বাদু পানীয় খাওয়া তারা পছন্দ করে না। এইসকল পরীক্ষা থেকে এটাই জানা যায় যে যেসকল ব্যক্তিদের মধ্যে সামাজিক উদ্বেগ বেশি রয়েছে, প্রত্যাখ্যানের নেতিবাচক প্রভাব তাদের মধ্যে বেশিদিন ধরে ক্রিয়াশীল থাকে।

সঠিক অনুচ্ছেদ শিরোনাম কোনটি?
titleA. সাহিত্যে, চলচ্চিত্রে এবং শিল্পে
titleB. প্রেম-ভালোবাসা
titleC. বল লোফালুফি/সাইবারবল পরীক্ষা
titleD. বহিষ্কারের মনস্তত্ত্ব
উত্তর: titleC
বড় কুবো কাকের মত দেখতে বড় আকারের এক প্রজাতির পাখি। দৈর্ঘ্য ৪০-৪১ সেমি; বড়গুলো ৪৮ সেমি পর্যন্ত হয়। ওজন ২৫০ গ্রাম, ডানা ১৯ সেমি, ঠোঁট ৩.২ সেমি, পা ৫.৮ সেমি ও লেজ ২৪ সেমি। পিঠ তামাটে-বাদামি ও দেহতল চকচকে কালো। গলায় চকচকে বেগুনি আভা দেখা যায়। উজ্জ্বল তামাটে কাঁধ-ঢাকনি ও ডানা ছাড়া সমগ্র দেহই কালো। লেজের পালক কালো ও পর্যায়ক্রমিক সজ্জিত। চোখ রক্তলাল। পা, পায়ের পাতা, নখর ও ঠোঁট স্লেট-কালো।

স্ত্রী ও পুরুষ পাখি দেখতে একই রকম, তবে স্ত্রী পাখি আকারে একটু বড়।

অপ্রাপ্তবয়স্ক পাখির মাথার চাঁদি ও ঘাড়ের পেছন দিকে ফিকে লালচে তিলা থাকে। কাঁধ-ঢাকনি, পিঠ, কোমর ও ডানা অনুজ্জ্বল ডোরাযুক্ত কালচে-বাদামি রঙের। কালচে দেহতলে সরু সরু সাদা ডোরা থাকে। অপ্রাপ্তবয়স্ক পাখির উড্ডয়ন পালক ও লেজেও ডোরা থাকে। প্রজাতিটির শ্বেতপ্রকরণ নমুনার কথা জানা যায়।

সঠিক অনুচ্ছেদ শিরোনাম কোনটি?
titleA. প্রজনন ও বংশবৃদ্ধি
titleB. মানুষের সাথে সম্পর্ক
titleC. বিবরণ
titleD. উপপ্রজাতি ও তাদের বিস্তৃতি
উত্তর: titleC
শাহজাদপুর বাংলাদেশের একটি ঐতিহ্যবাহী উপজেলা। ব্রিটিশ শাসনামলে এই উপজেলায় একটি মুনসেফ কোর্ট এবং একটি জেলখানা ছিল। এটি বর্তমানে সিরাজগঞ্জ জেলার একটি বিশেষ গুরুত্বপূর্ণ উপজেলা। কথিত আছে যে, ১২৫০ খ্রিষ্টাব্দের কাছাকাছি সময়ে মধ্যপ্রচ্যের ইয়েমেনের শাহজাদা মখদুম শাহদৌলা ইসলাম প্রচারের উদ্দেশ্যে তিন ভাগ্নে (১) খাজাকালীন দানিশমন্দ, (২) খাজা নুর, (৩) খাজা আনওয়ার, তাদের মাতা (মখদুম সাহেবের ভগ্নি), বার জন প্রসিদ্ধ দরবেশ এবং কিছু সংখ্যক সহচর নিয়ে নদী পথে জাহাজে রওনা দেন। তিনি তার সহচরদের নিয়ে একসময় বর্তমান শাহজাদপুর ভূখণ্ডে এসে পৌঁছান। তিনি এখানে ইসলাম প্রচার শুরু করলে স্থানীয় হিন্দু রাজার সাথে তার যুদ্ধ বেঁধে যায় এবং তিনি সেই যুদ্ধে শহীদ হন। কিন্তু স্থানটি মুসলমানদের দ্বারা বিজিত হয়। মখদুম শাহদৌলা-এর মৃত্যুর পর তার সহচরদের প্রচেষ্টায় এখানে ইসলাম ধর্ম প্রতিষ্ঠিত হয়। ইয়েমেনের সেই সাধক বীর শহীদ হযরত মখদুম শাহদৌলা -এর নাম অনুসারে এই ভূখণ্ডের নামকরণ হয়েছে।

শাহজাদপুর থানা ১৮৪৫ সালে গঠিত হয় এবং ১৯৮২ সালে এটি উপজেলায় রূপান্তরিত হয়। শাহজাদপুর পৌরসভা ২০ অক্টোবর ১৯৮৯ সালে প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. ইতিহাস
titleC. জনসংখ্যার উপাত্ত
titleD. শিক্ষা
উত্তর: titleB
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘণ্টা ৩৫ মিনিটে ৫১৩ কিলোমিটার(৫৯.৭৭ কিমি/ঘণ্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘণ্টা ৫৫ মিনিটে ৫১৩ কিলোমিটার(৫৭.৫৩কিমি/ঘণ্টা) পথ অতিক্রম করে থাকে৷

যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভূক্ত করা হয়েছে৷
সঠিক অনুচ্ছেদ শিরোনাম কোনটি?
titleA. ব্যবহৃত ইঞ্জিন
titleB. রুট
titleC. সার্ভিস
titleD. কোচসমূহ
উত্তর: titleC
তিনি প্রথমে নোয়াপাড়া প্রাথমিক বিদ্যালয় থেকে প্রাথমিক শিক্ষা লাভের পর রাজা রাজেন্দ্র নারায়ণ উচ্চ বিদ্যালয়-এ ভর্তি হন এবং এখান থেকে ১৯৪৮ সালে প্রথম বিভাগে প্রবেশিকা পরীক্ষায় উত্তীর্ণ হয়ে ঢাকা কলেজ-এ ভর্তি হন। ময়েজউদ্দিন ১৯৫০ সালে প্রথম বিভাগে ইন্টারমিডিয়েট পাস করে ঢাকা বিশ্ববিদ্যালয়ে স্নাতক শ্রেণীতে ভর্তি হন এবং সেখান থেকে ১৯৫৩ সালে রাষ্ট্র্রবিজ্ঞানে স্নাতক (সম্মান) ও ১৯৫৫ সালে এমএ ডিগ্রী অর্জন করেন। পরবর্তীতে ১৯৬০ সালে এখান থেকে এলএলবি পাস করে আইন পেশায় আত্মনিয়োগ করার সাথে সাথে রাজনীতিতেও সক্রিয় হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষা ও কর্মজীবন
titleC. সম্মাননা
titleD. পরিচিতি
উত্তর: titleB
তিনি সারা জীবনে বহু প্রবন্ধ রচনা করেছেন। প্রমথনাথ বসু, 'বেঙ্গল একাডেমী অব লিটারেচার’ স্থাপন করেন যা পরবর্তীকালে বঙ্গীয় সাহিত্য পরিষদের সাথে সংযুক্ত হয়। এই সংস্থার লক্ষ্য ছিল পাঠ্যপুস্তকের বিষয় নির্বাচনে সহায়তা করা। তার সাহিত্যচর্চার বিষয়বস্তু ছিল বিজ্ঞান শিক্ষা, সংস্কৃতি ও হিন্দু সভ্যতা। শেষ জীবনে ১৯৩২ থেকে ১৯৩৪ খ্রিষ্টাব্দ পর্যন্ত তিনি অমৃতবাজার পত্রিকায় নিজের জীবনস্মৃতিমূলক ধারাবাহিক প্রবন্ধ রচনা করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. রচনা
titleD. প্রারম্ভিক জীবন ও শিক্ষা
উত্তর: titleC
দিল্লির সুলতানেরা মুসুনুরি নায়ক বংশের প্রোলয়দের অধীনস্থ স্থানীয় শাসকদের বিদ্রোহের সম্মুখীন হয়েছিলেন। আদ্দানকি, কোপুলা, তেলগ ও পীঠপুরমের রেড্ডিরা এবং রচকোন্ডার রেচেরলা বেলমরা তাদের সক্রিয়ভাবে সাহায্য করেছিলেন। ওয়ারাঙ্গল স্বাধীনতা অর্জন করেছিল এবং তেলুগু দেশ এই স্বাধীনতা পঞ্চাশ বছর উপভোগ করেছিল। মুসুনুরি কাপায় নায়ক তোয়েতি আনবোতা নায়ক ও মুম্মাদি নায়কের (কোরুকোন্ডা) আত্মীয়দের গোদাবরী অঞ্চলের শাসনকর্তা হিসেবে নিযুক্ত করেন। মুম্মুদি নায়ক কাপায় নায়কের ভ্রাতুষ্পুত্রীকে বিবাহ করেন। মুম্মুদি নায়ক ১৩৮৮ সালে মারা যান। তার পুত্ররা ৪০ বছর রাজ্যশাসন করেন। পরে তারা কোন্ডাবিদুর রেড্ডিদের হাতে পরাজিত হন এবং তাদের রাজ্য কোন্ডাদিভুর অন্তর্ভুক্ত হয়। এরপর কলিঙ্গের চতুর্থ নরসিংহ দেব এই অঞ্চল জয় করতে সমর্থ হন। কিন্তু রাজামুন্দ্রির আনাবোতা রেড্ডির হাতে পরাজিত হন। তার পর এই অঞ্চল শাসন করেন একই রাজবংশের অনবেম রেড্ডি ও কুমারগিরি।

কুমারগিরির সঙ্গে রচকোন্ডার রাচেরল ও কলিঙ্গের শাসকদের অনেকগুলি যুদ্ধ হয়েছিল। তিনি তার সেনাপতি কাতয় বেমা ও রাজপুত্র অনবোতাকে পূর্বাঞ্চল জয় করতে প্রেরণ করেন। এর ফলে সীমাচলম পর্যন্ত বিস্তীর্ণ অঞ্চল তার রাজ্যের অন্তর্ভুক্ত হয়। নব্য বিজিত অঞ্চল রেড্ডি রাজ্যের অন্তর্গত হওয়ার পর পূর্ব রাজ্য নামে একটি আলাদা প্রদেশ গঠিত হয়। এই প্রদেশের রাজধানী ছিল রাজামহেন্দ্রপুরম এবং শাসনকর্তা ছিলেন অনবোতা। ১৩৯৫ নাগাদ তার অকালমৃত্যুর পর কাতয় বেমা ও তার শ্যালক কুমারগিরিকে রাজ্যের প্রতি তাদের আনুগত্যের স্বীকৃতি স্বরূপ রাজামহেন্দ্র রাজ্য দান করা হয়। কাতয় বেমা রাজামহেন্দ্রপুরম চলে গেলে পেদা কোমতি বেমা কোন্ডাবিদুর সিংহাসন দখল করে বসেন।

কাতয় বেমা পেদা কোমতি বেমার কর্তৃত্ব স্বীকার করে নেন। কাতয় বেমা এরুব শাসনকর্তা অন্নদেব চোডের সঙ্গেও সংঘর্ষে লিপ্ত হন। অন্নদেব চোড রাজামহেন্দ্র রাজ্যের একটি বড়ো অংশ দখল করেছিলেন। কাতয় বেমা তাকে পরাজিত করে বিতাড়িত করেন। পরে অন্নদেব চোডের সঙ্গে একটি যুদ্ধে কাতয় বেমা নিহত হন। তার মৃত্যুর পর অল্লদ রেড্ডি কাতয় বেমার পুত্র কোমারগিরিকে রাজামহেন্দ্রপুরমের সিংহাসনে বসান এবং তার প্রতিনিধি হিসেবে রাজ্যশাসন করতে থাকেন। কোমারগিরির অকালমৃত্যু ঘটেছিল। ১৪২০ সালে মৃত্যু পর্যন্ত অল্লদ রেড্ডি এই অঞ্চল শাসন করেছিলেন। ১৪২৩ সালে বিজয়নগর সাম্রাজ্যের শাসক দ্বিতীয় দেব রায় তৎকালীন শাসক বীর ভদ্রকে পরাজিত করে এই রাজ্য অধিকার করেন।

১৪৭০ সালে কপিলেশ্বর গজপতির মৃত্যুর পর তার পুত্র হাম্বীর ও পুরুষোত্তমের মধ্যে সিংহাসনের অধিকার নিয়ে যুদ্ধ হয়েছিল। বাহমানিদের সাহায্যে হাম্বীর সিংহাসন দখলে সমর্থ হন। কিন্তু তিনি বেশিদিন রাজ্যশাসন করতে পারেননি। পুরুষোত্তম হাম্বীরকে ক্ষমতাচ্যুত করেন এবং রাজামুন্দ্রি ও অন্যান্য অঞ্চল জয়ের চেষ্টা করেন। কিন্তু তৃতীয় মহম্মদ শাহ তার বাহিনী নিয়ে রাজামুন্দ্রিতে উপস্থিত হয়। যুদ্ধটি যদিও একটি শান্তি চুক্তির মাধ্যমে শেষ হয়েছিল। তৃতীয় মহম্মদ শাহের মৃত্যুর পর পুরুষোত্তম গজপতি সমগ্র গোদাবরী-কৃষ্ণা দোয়াব অঞ্চল জয় করেন এবং বাহমানি বাহিনীকে কোন্ডাদিভু পর্যন্ত দক্ষিণে বিতাড়িত করেন। তার মৃত্যুর পর তার পুত্র প্রতাপরুদ্র সিংহাসনে বসেন। বিজয়নগরের সম্রাট কৃষ্ণ দেব রায় তার রাজ্য অধিকার করে রাজামুন্দ্রি দখল করেন। যদিও একটি চুক্তির মাধ্যমে কৃষ্ণ দেব রায়ের সঙ্গে নিজের কন্যার বিবাহ দিয়ে প্রতাপরুদ্র কৃষ্ণ দেব রায়ের বিজিত অঞ্চলের উত্তরাংশ ফেরত পান।

সঠিক অনুচ্ছেদ শিরোনাম কোনটি?
titleA. পর্যটন
titleB. ইতিহাস
titleC. নায়ক, রেড্ডি ও অন্যান্য রাজত্ব
titleD. প্রাচীন ইতিহাস
উত্তর: titleC
বাংলার উপকণ্ঠে পর্তুগীজ জলদস্যু এবং আরাকান জলদস্যুদের ক্রমাগত আক্রমণের প্রেক্ষাপটে বাংলার কোন শাসকই একটি শক্তিশালী নৌবাহিনী প্রয়োজনীয়তাকে অস্বীকার করতে পারেননি। বারো ভূঁইয়াদের সবারই নিজস্ব নৌ বাহিনী ছিল। অধ্যাপক রাধা কুমুদ মুখার্জি এর পর্যালোচনায়, 
যুদ্ধ জাহাজগুলো সাধারনত সুন্দরবনের কাঠ দ্বারা নির্মিত হত। কিছু কিছু জাহাজে ৬৪টি দাড় থাকত। এসকল নৌযানের বেশিরভাগই কামান দ্বারা সজ্জিত থাকত। ওলান্দাজ ঐতিহাসিক জস গমানসের মতে সে সময় মুঘলদের নৌযানের সংখ্যা ছিল ৫০০টি। তখন রাজা প্রতাপাদিত্যের নৌযানে সংখ্যা ছিল তার প্রায় দ্বিগুণ। প্রতাপাদিত্যের নৌ-বাহিনী প্রথমে বাঙালি সেনাপতিদের অধীনে থাকলেও পরবর্তীতে পর্তুগিজ সেনাপতিদের হাতে এর নেতৃত্ব প্রদান করা হয়েছিল।প্রতাপাদিত্য নিম্নবঙ্গ ও সুন্দরবন অঞ্চলে নদীনালা ও খাল বিলের কথা বিবেচনা করে নৌশক্তি ও নৌবাহিনীর দিকে মনোনিবেশ করেন। দেশে প্রয়োজনীয় সরঞ্জামের সংস্থান, নদীর অবস্থা ও উপকূলের প্রকৃতি বিচার করে কাতরী নির্মাণ করেন। প্রতাপ বাহিনীর ব্যবহৃত দ্রুতগামী নৌকা সমূহের মধ্যে ছিল - ঘুরাব, বেপারী, কোশা, বলিয়া, পাল, মাচোয়া, পশতা, জালিয়া, পিয়ারা, মহলগিরি প্রভৃতি। এই সকল নৌকাসমূহের মধ্যে ঘুরাব সবচেয়ে শক্ত ও শক্তিশালী। তার সময়ে যশোরের কারিগরগণ জাহাজ নির্মাণে বিশেষত্বলাভ করেছিল। তৎকালে শায়েস্তা খাঁ যশোর হতে অনেক জাহাজ প্রস্তুত করে নিয়েছিলেন। প্রতাপাদিত্যের উৎকৃষ্ট কাতরীর সংখ্যা সহস্রাধিক ছিল। ইসলাম খাঁর নবাবী আমলে আব্দুল লতীফ নামে একজন ভ্রমণকারীর বিবরন হতে জানা যায়, “প্রতাপাদিত্য বঙ্গদেশের শক্তিশালী রাজা। তাঁর যুদ্ধসামগ্রীতে পূর্ণ সাতশত নৌকা এবং বিশ হাজার পদাতিক সৈন্য ছিল এবং তার রাজ্যের আয় পনের লক্ষ টাকা।” কালীগঞ্জ - শ্যামনগর সড়কের পূর্ব পার্শ্বে মৌতলার নিকট তার জাহাজ ঘাটা কুআর বন নামক স্থানে জাহাজের পোতাশ্রয় ছিল। নিকটবর্তী দুদলিয়া গ্রামে ছিল তার কাতরী নির্মাণের ডক। জাহাজঘাটার নৌবিভাগের সর্বাধ্যক্ষ ফ্রেডারিক ডুডলির নামে একটি গ্রাম আছে। ডকের তত্ত্বাবধায়ক ছিলেন খাজা আব্দুল্লাহ এবং নৌসেনার অধ্যক্ষ ছিলেন অগাষ্টস পেড্রো।

সঠিক অনুচ্ছেদ শিরোনাম কোনটি?
titleA. মুগলদের বিরুদ্ধে জোট ও প্রচারণা
titleB. সলকার যুদ্ধ
titleC. সামরিক বাহিনী
titleD. নৌবাহিনী
উত্তর: titleD
ওয়ার্নার হোম ভিডিও ২০০৯ সালের ১৭ ফেব্রুয়ারি "বডি অফ লাইজ"-এর ডিভিডি মুক্তি দেয়। একক ডিস্কে ইংরেজি, ফরাসি ও স্পেনীয় সাবটাইটেলসহ এবং দুই-ডিস্ক বিশেষ সংস্করনে পরিচালক, চিত্রনাট্যকার ও ঔপন্যাসিকের কিছু কথা ও বিহাইন্ড দ্য সিন প্রামাণ্যচিত্র দেওয়া হয়। ব্লু-রে সংস্করণেও চলচ্চিত্রের মূল বিষয়ের বর্ণনা দেওয়া হয়।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. মূল্যায়ন
titleC. উন্নয়ন
titleD. হোম ভিডিও
উত্তর: titleD
৩২৩ খ্রিস্টপূর্বাব্দে মহান আলেকজান্ডারের মৃত্যুর পরে চন্দ্রগুপ্ত তার সাম্রাজ্যের উত্তর পশ্চিম সীমান্তে অবস্থিত ম্যাসিডনীয় সত্রপ রাজ্যগুলির দিকে নজর দেন। তিনি পশ্চিম পাঞ্জাব ও সিন্ধু নদ উপত্যকা অঞ্চলের শাসক ইউদেমোস ও পাইথনের সঙ্গে সংঘর্ষে লিপ্ত হন বলে মনে করা হয়। রোমান ঐতিহাসিক মার্কাস জুনিয়ানিয়াস জাস্টিনাস তার বর্ণনায় চন্দ্রগুপ্ত মৌর্য্যের উত্তর-পশ্চিম সীমান্তে ম্যাসিডনীয় সত্রপগুলি অধিকার করার ঘটনা উল্লেখ করেছেন।

আলেকজান্ডারের মৃত্যুর পর ব্যাক্ট্রিয়া ও সিন্ধু নদ পর্য্যন্ত তার সাম্রাজ্যের পূর্বদিকের অংশ সেনাপতি প্রথম সেলেউকোস নিকাতোরের অধিকারে আসে। ৩০৫ খ্রিস্টপূর্বাব্দে তিনি চন্দ্রগুপ্ত মৌর্য্যের সঙ্গে সংঘর্ষে লিপ্ত হন। এই সংঘর্ষের সঠিক বর্ণনা পাওয়া যায় না, কিন্তু যুদ্ধে পরাজিত হয়ে প্রথম সেলেউকোস নিকাতোর তাকে আরাখোশিয়া, গেদ্রোসিয়া ও পারোপামিসাদাই ইত্যাদি সিন্ধু নদের পশ্চিমদিকের বিশাল অঞ্চল অঞ্চল সমর্পণ করতে এবং নিজ কন্যাকে তার সাথে বিবাহ দিতে বাধ্য হন। চন্দ্রগুপ্ত মৌর্য্যের সঙ্গে মৈত্রী চুক্তির পর প্রথম সেলেউকোস নিকাতোর পশ্চিমদিকে প্রথম আন্তিগোনোস মোনোফথালমোসের সঙ্গে যুদ্ধে লিপ্ত হন। চন্দ্রগুপ্ত প্রথম সেলেউকোস নিকাতোরকে ৫০০টি যুদ্ধ-হস্তী দিয়ে সহায়তা করেন।, যা ইপসাসের যুদ্ধে গুরুত্বপূর্ণ ভূমিকা গ্রহণ করে তাকে জয়লাভে সহায়তা করে।

সঠিক অনুচ্ছেদ শিরোনাম কোনটি?
titleA. দাক্ষিণাত্য অভিযান
titleB. ম্যাসিডনীয় সত্রপ রাজ্যগুলি অধিকার
titleC. মৌর্য্য সাম্রাজ্য প্রতিষ্ঠা
titleD. মৃত্যু
উত্তর: titleB
ভিক্টোরিয়ার ১৭ তম জন্মদিনে জার্মানি থেকে তার আত্মীয়রা বেড়াতে আসে। তাদের মধ্য ছিলেন তার খালাতো ও মামাতো ভাই-বোনেরা। এদের মধ্যে অ্যালবার্টকে খুব পছন্দ করেছিলেন ভিক্টোরিয়া। এই অ্যালবার্টকে রানী হওয়ার পর ভিক্টোরিয়া বিয়ে করেন। মজার ব্যাপার হচ্ছ প্রথা ভেঙে রানীই তাকে বিয়ের প্রস্তাব দিয়েছিলেন। কারণ কারো পক্ষে ব্রিটেনের রানীকে বিয়ের প্রস্তাব দেয়া সম্ভব ছিল না। অ্যালবার্ট কখনোই ব্রিটেনের রাজা হননি। ভিক্টোরিয়া তাকে পছন্দ করলেও অ্যালবার্ট কখনো ব্রিটেনে জনপ্রিয় হতে পারেননি। তিনি মাঝেমধ্যেই অসুস্থ হয়ে পড়তেন। ১৮৬১ সালে ৪২ বছর বয়সে মারা যান। ভিক্টোরিয়া ভীষণ ভেঙে পড়েন। তিনি মানুষের সাথে সাক্ষাত বন্ধ করে দেন। সে সময় ব্রিটেনের লোকেরা শোকের প্রতীক হিসেবে কিছুদিন কালো পোশাক পরত। কিন্তু রানী ভিক্টোরিয়া বাকি জীবনের পুরো সময় কালো পোশাক পরে কাটিয়েছেন এবং অ্যালবার্টের কক্ষ তার জীবিতাবস্থায় যেভাবে ছিল সেভাবেই রেখে দিয়েছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. বিয়ে
titleC. ভারতের রানী হওয়া
titleD. হত্যা চেষ্টা
উত্তর: titleB
ইফিসাসের অ্যান্টিফোলাস বাড়ি ফিরলেন। কিন্তু দরজায় পাহারায় থাকা সাইরাকিউসের ড্রোমিও তাঁকে বাড়িতে ঢুকতে বাধা দিলে তিনি রেগে উঠলেন। তিনি দরজা ভাঙতে গেলেন। কিন্তু তাঁর বন্ধুরা তাঁকে গোলমাল করতে বারণ করলেন। তখন তিনি ঠিক করলেন, বাড়িতে না ঢুকে এক রাজ-গণিকার বাড়িতে নৈশাহার সারবেন।

বাড়ির ভিতর সাইরাকিউসের অ্যান্টিফোলাস বুঝতে পারলেন, তিনি তাঁর "স্ত্রী"র বোন স্মিরনার লুসিয়ানার প্রতি আকৃষ্ট হয়ে পড়েছেন। তাঁর মনোযোগ পেয়ে লুসিয়ানাও আত্মশ্লাঘা বোধ করতেন। কিন্তু একই সঙ্গে অ্যান্টিফোলাসের কথাগুলির অনৈতিক দিকটিও তাঁকে ভাবিত করে তুলল। লুসিয়ানা বেরিয়ে যাওয়ার পর সাইরাকিউসের ড্রোমিও ঘোষণা করল যে, তিনি আবিষ্কার করেছেন তাঁর এক স্ত্রী আছে – নেল নামে এক কদাকার পাচিকা। সাইরাকিউসের অ্যান্টিফোলাস ও ড্রোমিও স্থির করলেন, যত শীঘ্র সম্ভব পালাবেন। ড্রোমিও যাত্রার পরিকল্পনা করতে গেল। এদিকে সাইরাকিউসের অ্যান্টিফোলাসের সঙ্গে দেখা হল অ্যাঞ্জেলো নামে এক স্বর্ণকারের। অ্যাঞ্জেলো দাবি করলেন অ্যান্টিফোলাস একটি হারের বায়না দিয়েছিলেন। জোর করেই অ্যান্টিফোলাসের হাতে হারটা ধরিয়ে দিয়ে অ্যাঞ্জেলো বললেন, পরে এসে তিনি দাম নিয়ে যাবেন।

সঠিক অনুচ্ছেদ শিরোনাম কোনটি?
titleA. তৃতীয় অঙ্ক
titleB. ভারতীয় চলচ্চিত্র
titleC. পঞ্চম অঙ্ক
titleD. চতুর্থ অঙ্ক
উত্তর: titleA
আঠারো মাস মেয়াদী মাস্টার্স অব ইকোনমিকস ইন এনভাইরনমেন্টাল ইকোনমিকসে ভর্তির জন্য প্রার্থীকে যে কোন স্বনামধন্য বিশ্ববিদ্যালয় বা সমমানের প্রতিষ্ঠান থেকে অর্থনীতি বিষয়ে ব্যাচেলর ডিগ্রি থাকতে হবে। নয় মাস মেয়াদী পোস্ট-গ্র্যাজুয়েট ডিপ্লোমা ইন ইকোনমিকসের জন্য অর্থনীতি বা এ সম্পর্কিত বিষয় যেমন-ব্যাংকিং বা পরিসংখ্যানে ন্যূনতম স্নাতকসম্পন্ন হতে হবে। কোন শ্রেণীতেই তৃতীয় বিভাগ গ্রহণযোগ্য নয়। 

সঠিক অনুচ্ছেদ শিরোনাম কোনটি?
titleA. যোগাযোগ
titleB. আবেদনের যোগ্যতা
titleC. খরচ কেমন
titleD. বিষয়সমূহ
উত্তর: titleB
জাতিসংঘ বাংলাদেশে নিরাপদ সড়কের জন্য আন্দোলনে শিশু ও তরুণদের নিরাপত্তা নিয়ে উদ্বেগ প্রকাশ করে। ঢাকাস্থ মার্কিন যুক্তরাষ্ট্রের দূতাবাস এক বিবৃতিতে আন্দোলনকারী ছাত্রদের বিরুদ্ধে সরকারের ব্যবস্থা নেয়ার নিন্দা জানায়।. তথ্যমন্ত্রী হাসানুল হক ইনু জাতিসংঘের বিবৃতিকে "অনভিপ্রেত" এবং যুক্তরাষ্ট্র বাংলাদেশের রাজনীতিতে "নাক গলানোর চেষ্টা" করছে বলে মন্তব্য করেন।

লন্ডনভিত্তিক সেভ দ্য চিলড্রেন সংস্থা সরকারকে আন্দোলনকারী ছাত্রদের দাবি মেনে নিতে এবং তাদের নিরাপত্তা নিশ্চিত করতে আহ্বান করে। বাংলাদেশে কানাডার হাইকমিশনও আন্দোলনকারী শিক্ষার্থীদের নিরাপত্তা নিয়ে গভীর উদ্বেগ প্রকাশ করে এবং শিক্ষার্থীদের সমাবেশ করার অধিকার ও বাকস্বাধীনতা খর্বকারীদের বিরুদ্ধে ব্যবস্থা নেয়ার আহ্বান জানায়। এছাড়া অ্যামনেস্টি ইন্টারন্যাশনাল এক বিবৃতিতে সমাজকর্মী ও আলোকচিত্রী শহিদুল আলমের মুক্তি, আন্দোলনকারী ছাত্রদের ওপর দমনপীড়ন বন্ধ এবং তাদের ওপর হামলার তদন্ত দাবি করে। লেখক ও সাংবাদিকদের আন্তর্জাতিক সংগঠন পেন ইন্টারন্যাশনাল শহিদুলের তাৎক্ষণিক মুক্তি চেয়ে বিবৃতি দেয়। ভারতীয় লেখক অরুন্ধতী রায়, কানাডীয় লেখক নাওমি ক্লেইন, মার্কিন লেখক-দার্শনিক নোয়াম চমস্কি এবং ভারতীয় বুদ্ধিজীবী বিজয় প্রসাদ প্রমুখ অবিলম্বে শহিদুল আলমকে মুক্তি দেয়ার দাবি জানিয়ে যৌথ বিবৃতি দেন। রিপোর্টাস উইদাউট বর্ডার্স সরকারকে আহ্বান জানায় গণমাধ্যমের স্বাধীনতার সাথে সম্পৃক্ত সবার নিরাপত্তা নিশ্চিত করতে। সুইডিশ পররাষ্ট্রমন্ত্রী মার্গট ওয়ালসট্রোম ঢাকায় সহিংস পরিস্থিতিতে উদ্বেগ জানান এবং শান্তিপূর্ণ আন্দোলনের অধিকারকে সম্মান জানানোর আহ্বান করেন। ৭ আগস্ট ইউরোপীয় ইউনিয়ন শিক্ষার্থী ও সাংবাদিকদের ওপর হামলা ও সংঘর্ষকে উদ্বেগজনক বলে উল্লেখ করে এবং সেসবের তদন্ত ও বিচার দাবি করে। নিউইয়র্ক-ভিত্তিক মানবাধিকার সংগঠন হিউম্যান রাইটস ওয়াচ আন্দোলনরত ছাত্রদের ওপর "বেআইনিভাবে আক্রমণ" এবং "শান্তিপূর্ণ সমালোচনার" কারণে লোকজনকে গ্রেপ্তার করার জন্য বাংলাদেশ সরকারের নিন্দা জানায়।

অস্ট্রেলিয়া, জার্মানি, লন্ডন, যুক্তরাষ্ট্র, ফ্রান্স, এস্তোনিয়া ও তাইওয়ানে প্রবাসী বাংলাদেশীরা আন্দোলনের সমর্থনে মানববন্ধন ও সমাবেশ করে।

সঠিক অনুচ্ছেদ শিরোনাম কোনটি?
titleA. আন্দোলন-পরবর্তী ঘটনাক্রম
titleB. ৯ দফা দাবী
titleC. আন্তর্জাতিক
titleD. সূত্রপাত
উত্তর: titleC
১৯৭৪ সাল থেকে, কান্ডেল সক্রিয়ভাবে কলম্বিয়া বিশ্ববিদ্যালয়ের সাইকিয়াট্রি বিভাগে নিউরবায়োলজি এবং আচরণ বিভাগের সদস্য হিসাবে সক্রিয়ভাবে অবদান রেখেছেন। ২০০৮ সালে, তিনি এবং ড্যানিয়েলা পোলাক আবিষ্কার করেছিলেন যে নির্দিষ্ট অবস্থায় ইঁদুরগুলি ক্ষতি থেকে সুরক্ষার জন্য নির্দিষ্ট শব্দ করে, যাকে বলে "সুরক্ষা শিক্ষা," এই আচরন হতাশা কাটাতে ওষুধের মত কাজ করে। স্নায়ুকোষে প্রকাশিত এই তথ্য, হতাশা বিরোধী এবং আচরণগত চিকিত্সার মধ্যে পারস্পরিক ক্রিয়া সম্পর্কে আরও অধিকতর অধ্যয়নকে অবহিত করে।

ক্যান্ডেল আরো পরিচিত পাঠ্যপুস্তকগুলি লিখতে সহায়তা করার জন্য যেমন "প্রিন্সিপালস অফ নিউরাল সায়েন্সের" পক্ষেও সুপরিচিত। প্রথম ১৯৮১ সালে প্রকাশিত এবং এখন এর পঞ্চম সংস্করণে, "নিউরাল সায়েন্সের নীতিমালা" প্রায়শই বিভিন্ন মেডিকেল স্কুল এবং স্নাতক প্রোগ্রামগুলিতে একটি পাঠ্য এবং রেফারেন্স বই হিসাবে ব্যবহৃত হয়। কান্ডেল ১৯৭৪ সাল থেকে মার্কিন যুক্তরাষ্ট্রের জাতীয় বিজ্ঞান একাডেমির সদস্য ছিলেন। তিনি ১৯৭৪ সাল থেকে কলম্বিয়া বিশ্ববিদ্যালয়ে ছিলেন এবং নিউইয়র্ক সিটিতে বসবাস করছেন ।

সঠিক অনুচ্ছেদ শিরোনাম কোনটি?
titleA. কলম্বিয়া বিশ্ববিদ্যালয়ে অবিচ্ছিন্ন কাজ
titleB. মেডিকেল স্কুল এবং প্রাথমিক গবেষণা
titleC. চলচ্চিত্রের তালিকা
titleD. শেখার সময় আণবিক পরিবর্তন
উত্তর: titleA
ডেল্টার কর্পোরেট সদর দপ্তর টি আটলান্টা শহরের ভিতর হার্টসফিল্ড-জ্যাকসন আটলান্টা আন্তর্জাতিক বিমানবন্দর এর উত্তর সীমানার উপর একটি কর্পোরেট ক্যাম্পাস এ অবস্থিত| ১৯৪১ সাল থেকে এই অবস্থান টি ডেল্টার সদর দপ্তর হিসেবে কাজ করছে যখন এই কোম্পানি তাদের কর্পোরেট অফিস মনরো, লুইসিয়ানা থেকে স্থানান্তর করে বৃহত্তর আটলান্টা তে সরিয়ে নিয়ে আনে|

সঠিক অনুচ্ছেদ শিরোনাম কোনটি?
titleA. ইতিহাস
titleB. হাব শহর পরিসংখ্যান
titleC. গন্তব্যস্থল
titleD. অপারেশন
উত্তর: titleD
কারা ঠিক কোন সময়ে এই শহরটির নির্মাতা তার সঠিক ইতিহাস জানা যায়নি। তবে খ্রিস্টপূর্ব ১৬০০ থেকে ১২০০ অব্দে ‘হিত্তিতি’দের রাজত্ব ছিলো আনাতোলিয়ায়। নানা দ্বন্দ্ব ও যুদ্ধের ফলে হিত্তিতি সাম্রাজ্য ছোট ছোট ভাগে বিভক্ত হয়ে পড়ে। এই এলাকায় বলকান থেকে ‘ফ্রিজিয়ান’দের আগমন ঘটে। কেউ কেউ ধারণা করেন, ফ্রিজিয়ানদের আক্রমণের হাত থেকে বাঁচার জন্যই হিত্তিতিরা ডেরিংকুয়ো নির্মাণ করেছিল। আর হিত্তিতিরা যদি এই শহর তৈরি করে থাকে, তবে তা তারা তৈরি করেছিল খ্রিস্টপূর্ব ১২০০ অব্দের আগেই।

আবার কিছু বিশেষজ্ঞ মনে করেন, মাটির নিচের এই শহর খ্রিস্টপূর্ব ১২০০ থেকে ৮০০ অব্দের মধ্যে ফ্রিজিয়ানরাই তৈরি করেছিল। পরবর্তীতে মিশরীয়, গ্রীক, আমেরিকান, সিরিয়ান লোকজনের আবির্ভাব ঘটে কাপাদোসিয়ায়। ইতিহাসে লিখিতভাবে গ্রীক সেনা ও ইতিহাসবিদ জেনোফোনের লেখায় কাপাদোসিয়ার এসব ভূগর্ভস্থ শহরের কথা সর্বপ্রথম দেখতে পাওয়া যায়। তিনি বহুকাল ধরে এই অঞ্চলে ঘুরে বেড়িয়েছিলেন। তার লেখা ‘অ্যানাবেসিস’ নামক বইতে তিনি লিখেছেন,

"এখানকার ঘরগুলো ছিল মাটির নিচে। ঘরের প্রবেশের মুখগুলো কুয়ার মতো হলেও নিচে ছিল যথেষ্ট প্রশস্থ। গবাদিপশুর যাতায়াতের জন্য ছিল সুড়ঙ্গ। তবে মানুষ যাতায়াতের জন্য ব্যবহার করতো সিঁড়ি। ঘরগুলোতে ছাগল, ভেড়া, বাছুর সহ বিভিন্ন ধরনের পাখি পোষা হতো এবং প্রতিটি ঘরেই এদের সবার খাবারের ব্যবস্থা ছিল।"

অনেকে মনে করেন, বাইজেন্টাইন যুগে ডেরিংকুয়োর বর্ধন ও সংস্করণ করা হয়। তখন এটা ‘মালাকোপিয়া’ নামে পরিচিত ছিল। খ্রিস্টানরা মুসলিম বাহিনীর আক্রমণ থেকে বাঁচতে এখানে আশ্রয় নিতো। এছাড়াও বহু জাতি বিভিন্ন দুর্যোগের সময়ে এটিকে আশ্রয়স্থল হিসাবে ব্যবহার করেছে।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. নির্মাতা
titleC. ইতিহাস
titleD. বর্তমান অবস্থা
উত্তর: titleB
রাউজান উপজেলার মধ্য-পশ্চিমাংশে পূর্ব গুজরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বিনাজুরী ইউনিয়ন ও রাউজান ইউনিয়ন; পূর্বে কদলপুর ইউনিয়ন ও পাহাড়তলী ইউনিয়ন; দক্ষিণে বাগোয়ান ইউনিয়ন, নোয়াপাড়া ইউনিয়ন ও পশ্চিম গুজরা ইউনিয়ন এবং পশ্চিমে পশ্চিম গুজরা ইউনিয়ন, হালদা নদী ও হাটহাজারী উপজেলার উত্তর মাদার্শা ইউনিয়ন ও গড়দুয়ারা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. অবস্থান ও সীমানা
titleC. আয়তন
titleD. খাল ও নদী
উত্তর: titleB
মহেন্দ্রগড়ে একটি দুর্গ রয়েছে, যেটি, ১৯ শতকে মারাঠা শাসক তাঁতিয়া টোপী নির্মাণ করেছিলেন। ১৮৬১ সালে, পাটিয়ালার শাসক নরেন্দ্র সিংহ, তাঁর পুত্র মহেন্দ্র সিংহের সম্মানে এই দুর্গটির নাম মহেন্দ্রগড় রাখেন এবং ফলস্বরূপ শহরটি মহেন্দ্রগড় নামে পরিচিতি লাভ করে। নারনাউল নিজামতের নাম পরিবর্তন করে "মহেন্দ্রগড় নিজামত" রাখা হয়। নিকটবর্তী অন্য দুর্গটি হল, মাধোগড় গ্রামের নিকটবর্তী পাহাড়ের চূড়ায়, মাধোগড় দুর্গ।

মহেন্দ্রগড় দুর্গ এবং মধোগড় দুর্গ উভয়ই পিনজোর উদ্যান এর আদলে পুনঃস্থাপন করা হয়েছে যাতে তাদের রেওয়াড়ি-নারনাউল-মহেন্দ্রগড়-মধোগড় পর্যটন পরিসীমার মধ্যে আন্তর্জাতিক পর্যটন কেন্দ্র হিসাবে গড়ে তোলা যায়।

সঠিক অনুচ্ছেদ শিরোনাম কোনটি?
titleA. স্বাধীনতা-উত্তর
titleB. নামের উৎপত্তি
titleC. মধ্যযুগীয় নিয়ম
titleD. মহেন্দ্রগড় দুর্গ
উত্তর: titleD
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। মেলবোর্ন ক্রিকেট গ্রাউন্ডে অনুষ্ঠিত রোমাঞ্চকর চূড়ান্ত খেলায় পাকিস্তান ২২ রানে ইংল্যান্ডকে পরাজিত করে। এরফলে "কোণঠাসা বাঘ" হিসেবে পরিচিত অধিনায়ক ইমরান খান ট্রফি উত্তোলন করেন। শুরুতে ডেরেক প্রিঙ্গল দ্রুত দুই উইকেট তুলে নিলে ইমরান খান-জাভেদ মিয়াঁদাদ জুটি ৩য় উইকেটে পাকিস্তানের ইনিংসের ভিত শক্ত করেন। এ জুটি শুরুতে বেশ ধীরগতিতে রান তুলেছিলেন। ড্রপ ক্যাচের বদৌলতে ইমরান খান পার পেয়ে যান। পরবর্তীতে ইনজামাম-উল-হকের ৩৫ বলে ৪২ এবং ওয়াসিম আকরামের ১৮ বলে ৩৩ রানের ফলে বাজেভাবে শুরু হওয়া দলীয় ইনিংসকে ৬ উইকেটে ২৪৯ রানে উন্নীতকরণের মাধ্যমে ব্যাপক সহায়তা করেন।

মুশতাক আহমেদের গুগলিতে গ্রেইম হিক আউট হলে ইংল্যান্ডও প্রারম্ভিকভাবে ধাক্কা খায়। নীল ফেয়ারব্রাদার ও অ্যালান ল্যাম্ব দলের রান ১৪১/৪-এ নিয়ে যান। ওয়াসিম আকরাম পুণরায় বোলিং করতে এসে ল্যাম্ব ও ক্রিস লুইসকে পরপর দুই বলে আউট করেন। ২২ রানের পার্থক্যে ইমরান খান তার ওডিআইয়ের শেষ উইকেট নেন রিচার্ড ইলিংওয়ার্থকে আউট করার মাধ্যমে। এরফলে পাকিস্তান দল তাদের প্রথম বিশ্বকাপ শিরোপা লাভ করে। খেলার সেরা খেলোয়াড় নির্বাচিত হন ওয়াসিম আকরাম।

সঠিক অনুচ্ছেদ শিরোনাম কোনটি?
titleA. আম্পায়ার
titleB. ফাইনাল
titleC. রেফারি
titleD. খেলা পরিচালনাকারী কর্মকর্তাগণ
উত্তর: titleB
মদীনায় আসার পর সংঘটিত সকল যুদ্ধে অংশগ্রহণ করেন। মুতার যুদ্ধে শত্রু বাহিনীর প্রচণ্ড আক্রমণে যারা ময়দান থেকে পালিয়েছিলেন তাদের মধ্যে তিনিও একজন ।এর জন্য পরবর্তী জীবনে তাকে লজ্জায় পড়তে হয় । তবে রাসূল তাকে উৎসাহদানে "কাররার" বা প্রচণ্ড আক্রমণকারী বলে সম্বোধন করতেন। 
আবু বকর খিলাফতকালে তিনি শাম বা সিরিয়া অভিযানে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. যুদ্ধে অংশগ্রহন
titleB. ইসলাম গ্রহন ও বন্ধী জীবন
titleC. নাম ও বংশ পরিচয়
titleD. মৃত্যু
উত্তর: titleA